ICHI โบรกชี้กำไรไตรมาส 1/66 โตเท่าตัว ลุ้นดันทั้งปีแตะ 723 ล้าน
ICHI โบรกชี้กำไรไตรมาส 1/66 โตเท่าตัว ลุ้นดันทั้งปีแตะ 723 ล้าน พ่วงปันผลเด่นยีลดสูงเกือบ 5% แนะซื้อเป้า 15.60 บาท
ICHI โบรกชี้กำไรไตรมาส 1/66 โตเท่าตัว ลุ้นดันทั้งปีแตะ 723 ล้าน พ่วงปันผลเด่นยีลดสูงเกือบ 5% แนะซื้อเป้า 15.60 บาท
10 เม.ย. 2566

บล.โนมูระ พัฒนสิน ระบุในบทวิเคราะห์วันนี้ (10 เม.ย.66) ว่า บริษัท อิชิตัน กรุ๊ป จำกัด (มหาชน) หรือ ICHI ปัจจัยพื้นฐานที่เริ่มดีขึ้นตั้งแต่ไตรมาส 3/2565-ไตรมาส 4/2565 จากตลาดชาเขียวกลับมาโต พร้อมกับกลยุทธ์คงราคาที่ผลตอบรับดี รวมถึงรายได้เสริมทั้ง สินค้าใหม่, งาน OEM และต้นทุนปรับลง จะส่งผลบวกต่อทั้งรายได้ และอัตรากำไร
โดยคาดไตรมาส 1/2566 กำไร 208 ล้านบาท (โต 100% เทียบช่วงเดียวกันของปีก่อน,โต 8% เทียบไตรมาสก่อนหน้า) จากกลุ่มชาเขียวโตเด่น ตามอากาศที่ร้อนมาก และ Gross margin ยังเป็นระดับสูง และกำไรปี 2566 อยู่ที่ 723 ล้านบาท โต 13% เทียบช่วงเดียวกันของปีก่อน เริ่มมี upside risk
ด้านราคาหุ้นซื้อขาย PER ปี 2566 ที่ 22 เท่า ยังต่ำกว่ากลุ่มเครื่องดื่มซึ่งสูง 25-30 เท่า และมีอัตราเงินปันผลตอบแทน (Dividend Yield) สูง 4.9% และแนวโน้มกำไรช่วง Summer ไตรมาส 1-2/2566 จะเด่นต้น ๆ ในกลุ่มฯ และหุ้นยังอยู่ในโมเมนตัม Upgrade จากตลาดและสภาพอากาศเริ่มเข้าเอลนีโญ แนวโน้มร้อนอีก 3 ปี